CELEX: 32005R1564
Language: hu
Date: 2005-09-07 00:00:00
Title: A Bizottság 1564/2005/EK rendelete (2005. szeptember 7.) a 2004/17/EK és a 2004/18/EK európai parlamenti és tanácsi irányelveknek megfelelő, közbeszerzési eljárások keretében megjelenő hirdetmények közzétételére használandó szabványos űrlapok létrehozásáról   (EGT vonatkozású szöveg)

1.10.2005   
            
            
               HU
            
            
               Az Európai Unió Hivatalos Lapja
            
            
               L 257/1
            
         
      A BIZOTTSÁG 1564/2005/EK RENDELETE
   
   (2005. szeptember 7.)
   a 2004/17/EK és a 2004/18/EK európai parlamenti és tanácsi irányelveknek megfelelő, közbeszerzési eljárások keretében megjelenő hirdetmények közzétételére használandó szabványos űrlapok létrehozásáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló, 2004. március 31-i 2004/17/EK európai parlamenti és tanácsi irányelvre (1), és különösen annak 44. cikke (1) bekezdésére és 63. cikke (1) bekezdésére,
   tekintettel az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelvre (2), és különösen annak 36. cikke (1) bekezdésére, 58. cikke (2) bekezdésére, 64. cikke (2) bekezdésére és 70. cikke (1) bekezdésére,
   a Közbeszerzési Tanácsadó Bizottsággal folytatott konzultációt követően,
   mivel:
   
               (1)
            
            
               A 2004/17/EK irányelv előírja, hogy a hatálya alá tartozó szerződéseket az Európai Unió Hivatalos Lapjában közzé kell tenni. A közzétett hirdetményeknek tartalmazniuk kell az említett irányelvben, és különösen annak XIII., XIV., XVA., XVB., XVI., XVIII és XIX. mellékletében meghatározott adatokat.
            
         
               (2)
            
            
               A 2004/18/EK irányelv előírja, hogy a hatálya alá tartozó szerződéseket az Európai Unió Hivatalos Lapjában közzé kell tenni. A közzétett hirdetményeknek tartalmazniuk kell az említett irányelvben, és különösen annak VII. mellékletében meghatározott adatokat.
            
         
               (3)
            
            
               A 2001/78/EK (3) bizottsági irányelvvel módosított, a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló 92/50/EGK (4), az árubeszerzésre irányuló közbeszerzési szerződések odaítélési eljárásainak összehangolásáról szóló 1993. június 14-i 93/36/EGK (5), az építési beruházásra irányuló közbeszerzési szerződések odaítélési eljárásainak összehangolásáról szóló, 1993. június 14-i 93/37/EGK (6), valamint a vízügyi, energiaipari, szállítási és távközlési ágazatokban működő vállalkozások beszerzési eljárásainak összehangolásáról szóló, 1993. június 14-i 93/38/EGK (7) irányelvek meghatározták az ilyen hirdetmények közzétételére használandó szabványos űrlapokat.
            
         
               (4)
            
            
               Mivel a 92/50/EGK, a 93/36/EGK és a 93/37/EGK irányelvek helyébe a 2004/18/EK, illetve a 93/38/EGK irányelv helyébe a 2004/17/EK irányelv lépett, létre kell hozni egy egységes, aktualizált és szabványos űrlapsort, amely kiterjed az ezen irányelvek által megkövetelt adatokra, valamint elektronikus úton feldolgozható formátumokat biztosít.
            
         
               (5)
            
            
               A tagállamoknak a 2004/17/EK és 2004/18/EK irányelvet legkésőbb 2006. január 31-ig át kell ültetniük a nemzeti jogukba. Egyes tagállamok azonban már e határidő előtt is átültethetik ezeket az irányelveket. Ezért helyénvaló, hogy a 2004/17/EK irányelvben meghatározott ajánlatkérők és a 2004/18/EK irányelvben meghatározott ajánlatkérők azokban a tagállamokban, ahol az átültető jogszabályok még a 2004/17/EK és a 2004/18/EK irányelvekben megszabott határidő lejárta előtt hatályba léptek, már az átültető jogszabályok hatályba lépésekor használhassák az ezen rendeletben meghatározott szabványos űrlapokat,
            
         ELFOGADTA EZT A RENDELETET:
   1. cikk
   A 2004/17/EK irányelvben meghatározott ajánlatkérőknek az említett irányelv 41-44. és 46. cikkében megnevezett hirdetményeknek az Európai Unió Hivatalos Lapjában való közzétételekor az irányelvet a tagállam jogába átültető jogszabályok hatályba lépésétől, de legkésőbb 2006. február 1-től az ezen rendelet IV-IX., XII., illetve XIII. mellékletében meghatározott szabványos űrlapokat kell használniuk.
   2. cikk
   A 2004/18/EK irányelvben meghatározott ajánlatkérőknek az említett irányelv 35., 36., 58., 64., 69. és 70. cikkében megnevezett hirdetményeknek az Európai Unió Hivatalos Lapjában való közzétételekor az irányelvet a tagállam jogába átültető jogszabályok hatálybalépésétől, de legkésőbb 2006. február 1-től az ezen rendelet I.–III., illetve VIII.–XIII. mellékletében meghatározott szabványos űrlapokat kell használniuk.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. szeptember 7-én.
      
         
            a Bizottság részéről
         
         Charlie McCREEVY
         
         
            a Bizottság tagja
         
      
   
   
      (1)  HL L 134., 2004.4.30., 1. o. A legutóbb az 1874/2004/EK bizottsági rendelettel (HL L 326, 2004.10.29., 17. o.) módosított irányelv.
   
      (2)  HL L 134., 2004.4.30., 114. o. A legutóbb az 1874/2004/EK rendelettel módosított irányelv.
   
      (3)  HL L 285., 2001.10.29., 1. o.
   
   
      (4)  HL L 209., 1992.7.24., 1.  o. A legutóbb a 2003. évi csatlakozási okmánnyal módosított irányelv.
   
      (5)  HL L 199, 1993.8.9., 1. o. A legutóbb a 2003. évi csatlakozási okmánnyal módosított irányelv.
   
      (6)  HL L 199, 1993.8.9., 54.  o. A legutóbb a 2003. évi csatlakozási okmánnyal módosított irányelv.
   
      (7)  HL L 199, 1993.8.9., 84. o. A legutóbb a 2003. évi csatlakozási okmánnyal módosított irányelv.
   
      A mellékletek jegyzéke
      
                  I. melléklet: 1. szabványűrlap:
               
               „Előzetes összesített hirdetmény”
            
                  II. melléklet: 2. szabványűrlap:
               
               „Ajánlati/részvételi felhívás”
            
                  III. melléklet: 3. szabványűrlap:
               
               „Tájékoztató az eljárás eredményéről”
            
                  IV. melléklet: 4. szabványűrlap:
               
               „Időszakos előzetes tájékoztató – Egyes ágazatokban”
            
                  V. melléklet: 5. szabványűrlap:
               
               „Ajánlati/részvételi felhívás – Egyes ágazatokban”
            
                  VI. melléklet: 6. szabványűrlap:
               
               „Tájékoztató az eljárás eredményéről – Egyes ágazatokban”
            
                  VII. melléklet: 7. szabványűrlap:
               
               „Előminősítési rendszer – Egyes ágazatokban”
            
                  VIII. melléklet: 8. szabványűrlap:
               
               „Hirdetmény a felhasználói oldalon”
            
                  IX. melléklet: 9. szabványűrlap:
               
               „Dinamikus beszerzési rendszerben használt egyszerűsített hirdetmény”
            
                  X. melléklet: 10. szabványűrlap:
               
               „Építési koncesszió”
            
                  XI. melléklet: 11. szabványűrlap:
               
               „Ajánlati/részvételi felhívás – Ajánlatkérőnek nem minősülő koncessziós jogosult eljárása”
            
                  XII. melléklet: 12. szabványűrlap:
               
               „Tervpályázati kiírás”
            
                  XIII. melléklet: 13. szabványűrlap:
               
               „Tájékoztató a tervpályázati eljárás eredményéről”
            
         I. MELLÉKLET
         
            
         
            
         
            
         
            
         
            
         
            
         
            
      
      
         II. MELLÉKLET
         
            
         
            
         
            
         
            
         
            
         
            
         
            
         
            
         
            
         
            
         
            
         
            
      
      
         III. MELLÉKLET
         
            
         
            
         
            
         
            
         
            
         
            
         
            
         
            
      
      
         IV. MELLÉKLET
         
            
         
            
         
            
         
            
         
            
         
            
         
            
         
            
         
            
         
            
         
            
         
            
      
      
         V. MELLÉKLET
         
            
         
            
         
            
         
            
         
            
         
            
         
            
         
            
         
            
         
            
         
            
      
      
         VI. MELLÉKLET
         
            
         
            
         
            
         
            
         
            
         
            
         
            
         
            
      
      
         VII. MELLÉKLET
         
            
         
            
         
            
         
            
         
            
         
            
      
      
         VIII. MELLÉKLET
         
            
         
            
      
      
         IX. MELLÉKLET
         
            
         
            
         
            
      
      
         X. MELLÉKLET
         
            
         
            
         
            
         
            
         
            
         
            
      
      
         XI. MELLÉKLET
         
            
         
            
         
            
         
            
         
            
      
      
         XII. MELLÉKLET
         
            
         
            
         
            
         
            
         
            
         
            
         
            
      
      
         XIII. MELLÉKLET